Ана Лусия Домингес

Ана Лусия Домингес Тобон (); тав. 2 декабр 1983; Богота, Колумбия) — ҳунарпеша ва мудели колумбӣ. Ӯ дар теленовелаҳои Амрикои Лотинӣ ҳунарнамоӣ менамояд. Ӯро бисёртар барои иҷрои нақш дар силсилафилми машҳури Telemundo «Хашми пинҳон» (Pasión de Gavilanes) мешиносанд.

 Зиндагинома ва фаъолияти ҳунарӣ
Дар кӯдакӣ ӯ орзу дошт, ки як ҷузъи олами синамо шавад. Ҳангоме, ки Маргарита Роза де Франсискоро дар нақши Гавиотаи теленовелаи "Сafe con aroma de Mujer" (Қаҳва бо  накҳати зан) мебинад, шавқу ҳавас пайдо намуда мехост ба мисли ӯ ҳунарпеша, рассоми беҳамто ва шоир шавад. Ана Лусия ба худ қавл гузошт то ба ин ҷода қадам гузорад. Ӯ аз синни нӯҳсолагӣ ба сабти таблиғотҳои телевизионӣ шурӯъ кардааст. Аввалин зоҳири ӯ дар телевизион дар теленовелаи De Cabeza Pies буд.  Чанде пас, ӯ дар  Conjunto Cerrado (Маҷмӯи пӯшида) ҳунарнамоӣ кардааст.  
"Hermosa Niña" (Духтари зебо) нахустин саҳнаест, ки дар он нақши асосиро бозидааст.  Дар саҳнаҳое, ки урён пайдо шуд, хашми мардумро дар тамоми Колумбия овард. Зеро ӯ 15 сол дошт. Ӯро ҳатто ба қаҳрамони достони Лолитаи Владимир Набоков шабеҳ карданд. Маҳз дар ҳамин марҳилаи ҳаёташ ӯ қарор дод, ки ҳунарпешагӣ - барои ӯст.

Нахустнамоиши байналмилалии ӯ дар теленовелаҳои "Gata salvaje" (Гурбаи ваҳшӣ) буд, аммо пас аз ҳунарнамоӣ дар теленовелаи "Эҳсоси пинҳон " (Pasión de gavilanes) бо Марио Симарро, Мишел Браун, Хуан Алфонсо Баптиста, Данна Гарсия, Поала Рей ва Наташа Клаусс ӯ дар сатҳи байналмилал муваффақ шуд. Ана Лусия дар тамоми Амрикои Лотинӣ ва Испониё шуҳрат пайдо намуд ва ҳатто дар муқоваи маҷаллаи машҳури "Interview" (Мусоҳиба) ва маҷаллаи колумбии SoHo бо аксҳои бараҳна пайдо шуд.

Соли 2004 ӯ дар теленовелаи "Te voy a enseñar a querer" (Ман ба ту дӯст доштанро меомӯзам) дар нақши Комила бо Мигел Варонӣ, Данна Гарсия, Мишел Браун, Катрин Сиачоке, Мартин Карпан ва Адриана Кампос ҳунарнамоӣ намудааст.

Ӯ инчунин соли 2009 дар "Madre Luna" бо Ампаро Грисарес, Габриэл Поррас ва Мишел Браун нақш офаридааст.

Соли 2009, ӯ аз тарафи Телемундо барои иҷрои нақши София дар теленовелаи "Perro Amor" ҳамроҳ бо актёри Пуэрто-Рико Карлос Понс ва ҳунарпешаи колумбӣ Морисо Родригес даъват шудааст, ки ба Майами кӯч баст; дар ин силсилафилм ба ӯ имконият пайдо шуд, ки якчанд суруд хонад.  Худи ҳамон сол, ӯ дар силсилафилми колумбӣ "El Fantasma del Grand Hotel" ширкат варзид.

Пас аз он ӯ барои шабакаи RCN дар  теленовелаи "La traicionera" ҳамроҳи шавҳараш Хорхе Карденас нақш офаридааст.

Соли 2013 ӯ дар теленовелаи Las Bandidas, ки силсилафилм пешниҳоди RTI Producciones  барои Televisa ва RCN буда, пурра дар Венесуэла сабт шудааст, нақш бозидааст. Шариконаш дар теленовела ҳунарпешаҳо Марко Мендез аз Мексика ва Даниэла Баскопе, Маржорӣ Магрӣ, Каридад Канелон, Клаудия Ла Гатта аз Венесуэла ва ягон ҳунарпеша аз Пуэрто-Рико Даниэл Луго буданд.

Соли 2015 он барои мавсими дуввуми силсилафилми Telemundo "Señora Acero", ки дар Мексика сабт шудааст пешниҳод шудааст.  Ӯ дар миёни ҳунарпешаҳои маъруф Бланко Сото, Литсӣ, Маурисио Ҳенао, Хосе Луис Ресендез нақш бозидааст.

 Ҳаёти шахсӣ 
Ана Лусия аз синни 13 солагӣ бо ҳаҷвнигор Давид Алберто Гарсияи 27 сола (14 сол аз худаш бузург) робитаи ошиқона дошта, ҳангоми ба 18 солагӣ  даромадан соли 2001 издивоҷ намуданд. Аммо пас аз ду соли оиладоршавӣ онҳо аз ҳамдигар ҷудо шуданд.

Соли 2008 ӯ бо сароянда ва ҳунарпеша Хорхе Карденас оиладоршавияшонро эълон намуданд.

 Филмнома 
+ Силсилафилмҳо  Сол  Номгӯй  Нақш  Шарҳҳо 1993  De pies a cabeza  Ядира Чакон 1996 Conjunto cerrado  Мануела 1998 Hermosa niña  Антония Доносо 1999 El fiscal  Fancisca "Frica" Lombana 2000 Amor Discos  Мирям Изабел Домингюн 2000 Se armó la gorda  Ҷаклин Монсалве 2001 El informante en el país de las mercancías  Сесилия де Кастро 2002–2003 Gata Salvaje  Адриана 2003 Pasión de Gavilanes  Либиё Рейез\ Рут Урибе 2004 Te voy a enseñar a querer  Camila Buenrostro 2005 Decisiones  Алисия  Қисмати: "La profesora de química" 2006 El engaño  Марсела Гарсия/ Камила Наварро 2006 Amores cruzados  Мария Гарсия 2007 Madre Luna  Анабел Салдана 2007–2008 Mujeres asesinas  Нақши ноаён  2 қисм 2009 El fantasma del Gran Hotel  Ирене Бюнавентура  2010 Perro amor  София Сантана  2011–2012 La Traicionera  Мартина Фигюроа 267 қисм 2013 Las Bandidas  Фабиола Мантоя  2014 Misterio's  Майра Қисми: "Llamas de sueño" 2015–2019 Señora Acero  Марта Моника Виялобой / Тути Нақши марказӣ (мавсимҳои 2–5); 134 қисм  2018 Nicky Jam:El Ganador  Роза  
 Филм 
Сол Номгӯй Нақш2006 Gringo Wedding Ребека Гонсалез
 Театр 
СолНомгӯй 2010Un amante a la medida2002Estado civil, infiel
 Ҷоизаҳо 
 Premios India Catalina 
СолКатегорияСилсилафилмНатиҷа2000Беҳтарин ҳунарпеша дар силсилафилмEl fiscalНомзад

 Premios TV y Novelas 
СолКатегорияСилсилафилмНатиҷа 2000Беҳтарин ҳунарпеша дар силсилафилмEl fiscalНомзад

 Premio MARA de Oro (Венесуэла) 
СолКатегория СилсилафилмНатиҷа 2003Беҳтарин ҳунарпешаи хориҷӣ Pasión de Gavilanes 
 Эзоҳ 

 Пайвандҳо 
Ana Lucía Domínguez en Colarte
 Ficha en Univisión
 Recopilación de varios reportajes (archivo)
 Ficha en Modelos colombianas

 Пайвандҳо 

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешазанҳои синамои Испониё ва Амрикои Лотинӣ
Гурӯҳ:Ҳунарпешазанони асри ХХI
Гурӯҳ:Ҳунарпешазанони асри ХХ
Гурӯҳ:Ҳунарпешазанҳои телевизиони Колумбия
Гурӯҳ:Ҳунарпешазанҳои синамои Колумбия
Гурӯҳ:Ҳунарпешазанҳои театри Колумбия
Гурӯҳ:Ҳунарпешакӯдакон (занҳо)-и Колумбия